ગાંધીનગર, 12 જાન્યુઆરી : છેલ્લા સાત મહિનામાં બેંકોની મદદથી અમે ભારતીય અર્થતંત્રને પુન: ચેનતવંતુ બનાવવાના પગલાં લીધા છે. જેના કારણ આવનારા દિવસોમાં ભારતમાં રોકાણમાં મહત્વપૂર્ણ રીતે વધારો થવાનો છે. આ વાત નાણા પ્રધાન અરૂણ જેટલીએ જણાવી છે. તેમણે કહ્યું છે કે નરેન્દ્ર મોદીની આગેવાનીમાં એનડીએ સરકારે છેલ્લા કેટલાક મહિનાઓમાં અનેક પગલાં લીધા છે, જેના કારણે ભારતમાં રોકાણ પ્રત્યેનું વલણ ખૂબ પોઝિટિવ બન્યું છે.